Náhrada škody 
JAKOS, a.s., Pezinská ul. č. 56, 846 02 Bratislava
PPS, s.r.o.
Pelikánova ul. č. 67, 841 05 Bratislava
Bratislava, 1. 12. 2023
Vec:	Náhrada škody
Dňa 31. 8. 2023 sme s vami uzatvorili sublicenčnú zmluvu na predmet priemyselného vlastníctva, ktorého obsahom je využívanie patentu registrovaného Úradom priemyselného vlastníctva SR v patentovom registri pod č. ................. pri výrobe plastových fliaš. Zmluvne ste sa zaviazali, že fľaše budete vyrábať výlučne s cieľom plnenia vlastného nápoja vyrábaného pod značkou Heuréka plus, pričom uvedený výrobok bude distribuovaný len na území Košického a Prešovského kraja.
Nakoľko sme zistili, že plastové fľaše vyrábané na základe nášho patentu sú využívané na predaj nápoja Heuréka plus na celom území Slovenskej republiky, konštatujeme, že ste nedodržali zmluvné podmienky a získali ste týmto konaním neoprávnený majetkový prospech.
Z uvedeného dôvodu nám vznikla škoda vo výške 20 000 € (slovom dvadsaťtisíc eur) ako licenčný poplatok za využitie patentu i v ďalších krajoch SR.
Uvedenú finančnú čiastku ste povinní uhradiť najneskôr do 15 dní od doručenia tohto listu. Zároveň požadujeme v súlade s Čl. V ods. 2 v úvode spomínanej zmluvy zaplatiť zmluvnú pokutu vo výške 1 000 eur (slovom tisíc eur). 
Ak upravený licenčný poplatok a zmluvnú pokutu v stanovenom termíne nezašlete na náš účet VÚB ................................, budeme nútení od zmluvy odstúpiť.